hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu zh hu hu hu hu hu hu hu hu hu hu hu hu hu hu hu en hu pl hu hu en hu hu hu hu hu hu hu en hu en es es es hu hu pl hu hu hu hu hu hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
Bréking: Titkok a Bosch 2015-ös rendszeréről | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap Archívum Bréking: Titkok a Bosch 2015-ös rendszeréről
Bréking: Titkok a Bosch 2015-ös rendszeréről
Pár információ a Bosch 2015-ös ebike motorjáról.
A pedelec-biker.de blog újságírói részt vettek a Bosch 2015-ös modelljeinek bemutatóján. Cikküket most lefordítottuk, illetve kiegészítettük a többi forrásunk információival.
A 2014-ben megismert Active és Performance Line motorok változtatás nélkül futnak majd tovább a jövő évben is. A Classic+ motor azonban ebben a szezonban kifut, mert a pedelecgyártók inkább a két másik motort favorizálják, így ez utóbbinak nem gazdaságos már a gyártása.
A jövőben a motorok fedelét a kerékpárgyártók testre szabhatják, így azok sokkal jobban tudnak majd beolvadni a biciklik dizájnjába. Alíg várjuk már, hogy végre rózsaszín motoros kerékpárokat lássunk… 🙂
Testre szabható fedél – csak a Bosch feliratnak kell maradnia
Korábban már beszámoltunk róla, hogy a Haibike marketingkampányában egy teljesen új motorral találkoztunk. A gyári adat szerint 60 Nm a csúcsnyomatéka, holott a mai motorok csak 58 Nm-t tudnak teljesíteni. Nos, a hír igaz, jön a Performance Line CX széria, melyet a mind nagyobb teret hódító összteleszkópos montik számára terveztek. A motor erősebb és víz- és karcolásállóság szempontjából strapabíróbb lesz. Nagyobb lesz a hasmagasság, és 200 grammot le is faragtak a súlyából.
A töltő területén két újdonsággal fogunk találkozni. Kijön a szivargyújtó adapteres töltő, mellyel már a kocsiban is tölthetjük az akksit. Természetesen megfelelő elektronika gondoskodik arról, hogy ne szívja le a kocsi akkuját.
A másik egy adapter kábel, mely segítségével az újabb fajta Active és Performance Line töltővel tölthetjük a régebbi Classic+ akksinkat is, így ha két különböző rendszerű bringával túrázunk, akkor a két töltő súlyát megspórolhatjuk.
2015 tavaszától rengeteg elektronikus váltómegoldással fogunk találkozni. A Bosch fejlesztési megállapodást kötött a piac legnagyobb szereplőivel. A fejlesztés célja az lesz, hogy a Bosch CAN-Bus rendszerére csatlakozva a váltók ne csak tápot kapjanak, hanem valósuljon meg a teljes integráció – a motor adatait felhasználva végzi majd el a váltást a rendszer. A félautomata megoldásnál az Intuvia kijelző távirányítójával válthatunk majd.
Az egyes gyártók eltérő megközelítést alkalmaztak:
– NuVinci (Fallbrook Technologies)
A kanadaiak a Harmony automatikus váltójukat alakították át az új rendszernek megfelelően. A neve NuVinci H|Sync lesz. Az Intuvia kijelzőn 30-80 fordulat/perc között állíthatjuk be az általunk kedvelt pedálfordulatszámot. A rendszer a már ismert manuális, automata és a motor által vezérelt elektronikus váltást támogatja majd. A régi Harmony is gyártásban marad (reméljük ezzel az ára is lejjebb megy majd, mert szerintünk ez az egyik legjobb pedelec váltó, de magyar viszonylatban nagyon magas az ára).
A Shimano-nál is az agyváltókat “okosítják”. Leporolták a Di2 rendszert, és egy speciális interface segítségével kötötték rá a CAN-Bus hálózatra. A váltáskor a motor elveszi a nyomatékot, így sokkal zökkenőmentesebb lesz a fokozat váltása. A 7-es, 8-as és 11-es agyváltókat egyelőre még csak a 25 km/h-ás motorok tudják vezérelni, úgy, ahogy azt az alábbi ábra mutatja:
A váltás itt a kerékpáros dolga (a Shimano gyári kezelőszervein keresztül, gombnyomással), de a rendszer nem hagy minket kétségek között. Az autóknál megismert váltásra buzdító nyilacska ennél a rendszernél fog először megjelenni, és ez segít majd nekünk abban, hogy a megfelelő fokozatot választva a legalacsonyabb fogyasztást érjük el. Szép új világ… 😉
– SRAM Dual Drive
Ha nem ismernéd a SRAM Dual Drive rendszerét: ez egy olyan váltó, ahol egy 3 sebességes agyváltót és egy külső, legfeljebb 10 fokozatú láncváltót építenek be a hátsó kerékbe. A donor itt a SRAM DD3 váltó lesz, melynek agyváltó részét tudja majd a rendszer teljesen automatikus módon váltani. Természetesen a megfelelő fokozatot látni fogjuk majd az Intuvia kijelzőnkön.
Véleményünk szerint a váltórendszerek elektronikus forradalma nagyon jó irányba viszi az ebike piacot. A bringás mostantól csak az útra és az élményekre tud koncentrálni, nem kell folyamatosan küzdenie a megfelelő váltóbeállítások megtalálásával.
A tavaly megismert színes kijelző mostantól elindul a szérigyártásban is. Szakértők azt várják, hogy teljes felfordulást okoz majd a pedelec piacon, hiszen az elektromos kerékpárokat elősorban a technológia iránt érdeklődők vásárolják. Mostantól az internet erejével felvértezve az ebike még inkább a hightech irányába mozdul.
A cikkben egy újdonságot is találtunk – az új kijelző állítólag nem csak a Performance line, de az Active Line motorokhoz is utólagosan rendelhetjük majd. Nagyon várjuk a részleteket. 🙂
Csak egy területen van hiányérzetünk. Korábban sok pletykát hallottunk arról, hogy a Bosch egy nagyon olcsó és egyszerű ebike rendszert dob piacra. Ehhez kellett az elmúlt hónapokban bejelentett új román gyártóhely beindítása. Sajnos a sajtótájékoztatón erről nem mondtak semmit, de tavaly is csak az Eurobike kiállításon jelentették be a Nyon kijelzőt, holott előtte már mindent tudtunk az új motorokról. Reméljük, hogy idén is tartalékolnak egy nagy durranást a kiállításra… 🙂
Nos, hogy tetszett ez a kitekintő? Reméljük hasznosnak találod. Ha ez így van, kérlek oszd meg cikkünket a barátaiddal! Köszönjük.
Következő cikkPininfarina ebike a 30-as évek dizájnjával
KAPCSOLÓDÓ CIKKEKTÖBB A SZERZŐTŐL
Ebike tanóra: értsd meg a miérteket!
Így tarts ki az újévi fogadalmad mellett!
3+1 tipp téli kerékpározáshoz
Az ebike szerepe a 21. századi ember életében
Fókuszban a kényelem és a biztonság!
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
© 2020 Ebringa Zrt. - Minden jog fenntartva!